Aaron Connolly

Aaron Connolly (s. 28. tammikuuta 2000 Galway) on irlantilainen jalkapalloilija, joka pelaa hyökkääjänä. Hän edustaa Englannin Valioliigassa pelaavaa Brighton & Hove Albionia.

Connolly siirtyi vuonna 2016 Irlannista Englantiin Brightonin juniorijoukkueeseen. Hän pelasi ensimmäiset aikuisten liigaottelunsa keväällä 2019 ollessaan lainalla ykkösliigan Luton Townissa. Elokuussa 2019 hän nousi Brightonin edustusjoukkueeseen. Hän pääsi lokakuussa viidennessä valioliigaottelussaan avauskokoonpanoon Tottenhamia vastaan ja teki Brightonin 3–0-voittoon päättyneessä ottelussa kaksi maalia. Kauden kolmannen liigamaalinsa hän teki heinäkuussa Burnleyä vastaan. Kauden aikana hän pelasi 24 valioliigaottelua ja niissä 14 kertaa avauskokoonpanossa. Toisella valioliigakaudellaan hän pelasi 17 ottelua, joissa yhdeksän kertaa avauksessa, ja teki kaksi maalia, syyskuussa Newcastlea ja tammikuussa Wolverhamptonia vastaan.

Connolly pelasi kaudella 2021–2022 Valioliigassa vain neljä ottelua ja oli kevätpuoliskon lainalla mestaruussarjajoukkue Middlesbrough'ssa, jossa hän teki 19 sarjaottelussa kaksi maalia. Kaudella 2022–2023 hän lainalla tammikuuhun saakka italialaisseura Veneziassa, jossa hän pelasi viisi Serie B:n ottelua, ja loppukauden mestaruussarjajoukkue Hull Cityssä, jossa hän pelasi viisi sarjaottelua ja teki kaksi maalia.

Connolly on pelannut Irlannin alle 17-, 18-, 19- ja 21-vuotiaiden maajoukkueissa. Irlannin miesten maajoukkueessa hän pelasi ensimmäisen kerran lokakuussa 2019 EM-karsintaotteluissa Georgiaa ja Sveitsiä vastaan. Hän on toukokuun 2023 loppuun mennessä pelannut kahdeksan maaottelua, joista seitsemän ottelua avauskokoonpanossa.

Lähteet 

Irlantilaiset jalkapalloilijat
Vuonna 2000 syntyneet
Elävät henkilöt